Karbono-hustuleku

Karbono-hustulekua atmosferako karbono dioxidoa xurgatzen eta biltegiratzen duen prozesua, jarduera edo mekanismoa da. Itsasoa, basoak eta landa-lurrak halakotzat hartzen dira, atmosferan dauden berotegi-efektuko gasen kontzentrazioa jaisten laguntzen dutenez.Euskalterm: [Lurralde Antolamendua Hiztegia] [2021] 

Karbono-bahitzeaEuskalterm: [Arkitektura Hiztegia] [2024] atmosferatik karbonoa edo CO2 erauzteko eta biltegi batean gordetzeko prozesua da. Fotosintesia karbonoa bahitzeko mekanismo nagusia da. Bakterio fotosintetikoak, landareak eta elikadura-katea karbono-hustulekutzat hartzen dira.

Karbono-hustulekuaren kontzeptua Kyotoko Protokoloari esker zabaldu da, airearen CO2 kontzentrazio handia eta gero eta handiagoa murrizteko eta, horrela, berotze globalaren aurka borrokatzeko. Karbono-atxikipen naturala hobetzeko hainbat modu aztertzen ari dira, eta karbonoa harrapatzeko eta biltegiratzeko teknikak (naturalak edo artifizialak) garatu nahi dira.

Karbono-hustuleku baten helburua ez da CO2 emisioak murriztea, atmosferan duen kontzentrazioa murriztea baizik.

CO2 biltegiratzeak CO2 isuriak ere areagotu ditzake, jarduera horrek ezinbestean energia kontsumitzen baitu (CO2 sortzen du), baina jarduera horretarako behar den CO2 kantitatea hustutako CO2 kantitatea baino txikiagoa da.

 Erreferentziak 

 Kanpo estekak 

Kategoria:Ekologia terminologia
Kategoria:Klima aldaketa eta ingurumena
Kategoria:Karbonoa